Във връзка с постъпило уведомление с вх. № ОВОС-2389/10.08.2022г. за инвестиционно предложение (ИП): ”Жилищно строителство” ПИ 59032.20.41, с. Първенец, община Родопи, област Пловдив,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение касае изграждане на пет броя жилищни сгради, в т.ч. магазин и склад за промишлени стоки. За целта ще се промени предназначението на ПИ 59032.20.41, с. Първенец и ще се образуват три броя УПИ, както следва: за „жилищно строителство“ – 2 бр. УПИ и за „жилищно строителство с обществено обслужваща дейност“ - 1 бр. УПИ. Във вече новообразуваните УПИ се предвижда изграждане на:

* една жилищна сграда с площ от 200 кв.м. в УПИ за “жилищно строителство”
* една жилищна сграда с площ около 300 кв.м. и магазин и склад за промишлени стоки с площ от около 250 кв.м. в УПИ за “жилищно строителство с обществено обслужваща дейност”.
* три броя жилищни сгради с площ от 300 кв.м. всяка в УПИ за “жилищно строителство”.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001033 „Брестовица“.

Копие на писмото е изпратено до Община Родопи и Кметство с. Първенец

Отговорено от РИОСВ-Пловдив на 25.08.2022г.